Talibanar hafa á undanförnum dögum og vikum lagt undir sig stór svæði í Afganistan. Þeir hófu sókn í apríl þegar brottför fjölþjóðaherliðs hófst frá landinu.
Talibanar hafa sótt mjög í sig veðrið eftir að Bandaríkjamenn hófu að flytja hermenn sína á brott. Stjórnarherinn virðist vanbúinn til að veita þeim öflugt viðnám og virðist einkum sakna stuðnings bandaríska flughersins. Bandaríkjamenn yfirgáfu mikilvægustu herstöð sína á Bagram flugvelli í skjóli nætur og án þess að láta afganska stjórnarherinn vita.
Talibanar stjórnuðu í Afganistan frá 1996 til 2001, þeir eru öfga-múslímar og stjórn þeirra var sannkölluð ógnarstjórn. Bandaríkjamenn réðust inn í landið eftir hryðjuverkaárásirnar 11. september 2001. Ástæðan fyrir innrásinni var að talibanar höfðu leyft Osama-bin Laden og hryðjuverkasamtökunum al-Qaeda að hafa aðsetur og búðir í landinu. Bandaríkjamenn steyptu stjórn talibana, en tókst aldrei að vinna fullnaðarsigur á talibönum og þeir hafa ráðið stórum hlutum landsins, stjórnin í Kabúl hefur ráðið stærri bæjum og borgum en í sveitum landsins hafa talibanar alltaf haft mikil áhrif.
Bandaríkjamenn ákváðu meðan Donald Trump var forseti að kalla her sinn heim frá landinu. Trump stjórnin samdi um þetta við talibana og þegar núverandi forseti, Joe Biden, staðfesti þá ákvörðun ákváðu bandamenn Bandaríkjanna í NATO að kalla sínar hersveitir heim.
Brottflutningurinn virðist vera verulegt áfall fyrir baráttuandaafganska stjórnhersins, fréttir bárust af því að eittþúsund hermennhefðu flúið til grannríkisinsTadsíkistans. Þá herma fregnir aðmargir aðrir hafi hlaupist undan merkjum og veruleg spurning er hvort afganski herinn, sem telur 300 þúsund manns,hafi burði til að standast talibönum snúning.
Talibanar hafa á undanförnum dögum og vikum lagt undir sig stór svæði í Afganistan. Margir efast um að stjórnarherinn hafi burði til að standast þeim snúning. 